
PATVIRTINTA
Birštono savivaldybės tarybos
2022  m. vasario mėn. 10 d.
sprendimu Nr. TSE-1
7 programa 

TURIZMO SKATINIMO, REKREACIJOS IR VERSLO VYSTYMO VEIKLOS PROGRAMA
(programos pavadinimas)

PROGRAMOS APRAŠYMAS
	Biudžetiniai metai
	2022 

	Asignavimų valdytojas 
	Birštono savivaldybės administracija
Birštono turizmo informacijos centras 

	Programos kodas
	07

	Programa parengta siekiant  įgyvendinti nacionalinius strateginės plėtros dokumentus, savivaldybėms priskirtas Lietuvos Respublikos vietos savivaldos įstatymo nustatytas savivaldybių savarankiškąsias  funkcijas – sąlygų verslo ir turizmo plėtrai sudarymas ir šios veiklos skatinimas, Lietuvos Respublikos turizmo įstatymo nuostatas, Birštono savivaldybės strateginiame plėtros plane iki 2030 metų numatytus prioritetus ir kryptingai suformuoti veiksmus jiems įgyvendinti. Programoje nustatyti  tikslai ir uždaviniai apima turizmo produktų ir paslaugų kūrimą ir paslaugų plėtrą, palankios turizmo verslui aplinkos kūrimą ir skatinimą, efektyvių rinkodaros priemonių įgyvendinimą. Sėkmingai vystant  prioritetinę Birštono savivaldybės plėtros sritį - turizmą, racionaliai panaudojant jo išteklius, kurortas galėtų pasiūlyti kokybiškų, konkurencingų turizmo produktų vidaus ir užsienio rinkoms, padėtų didinti vietos gyventojų pajamas, kurti naujas, inovatyvias verslo nišas, pritrauktų privačių investicijų, mažintų sezoniškumą, didintų Birštono kurorto vardo žinomumą tiek vietinėje, tiek užsienio turizmo rinkose. 

	Savivaldybės strateginio plėtros plano prioritetas (-ai) 
	Turistinio potencialo plėtojimas
	Kodas
	2

	Kodas
	Programos tikslo pavadinimas

	01
	Sudaryti sąlygas verslo plėtrai ir jas skatinti.

	Tikslo įgyvendinimo aprašymas:
Šiuo tikslu siekiama sudaryti sąlygas smulkaus ir vidutinio verslo plėtrai Birštono savivaldybėje verslininkams skiriant paramą iš Smulkaus ir vidutinio verslo (toliau - SVV) rėmimo fondo bei prisidedant prie Birštono kurorto įvaizdžio gerinimo vykdant turizmo politikos formavimo kampaniją. 
Smulkaus ir vidutinio verslo plėtra yra vienas iš prioritetinių ES ir Lietuvos ekonomikos tikslų. Verslumas bei SVV subjektai yra ekonominės ir socialinės plėtros varikliai, o jų plėtra – būtina užimtumo ir konkurencingumo augimo prielaida.
Birštono savivaldybėje verslininkams aktuali informacija yra talpinama savivaldybės tinklapyje: https://birstonas.lt/verslininkams/prasymai-tvarkos-licenzijos/. Papildomas paslaugas pradedantiesiems verslininkams ar norintiems toliau vystyti smulkų ir vidutinį verslą teikia Birštono savivaldybėje 2021 m. įkurtas bendradarbystės centras „Spiečius“. Centre sukurtos aktyvaus verslo erdvės, pritaikytos smulkiesiems ir vidutiniams verslininkams auginti ir plėsti savo verslus, stiprinti verslumo kompetencijas, bendradarbiauti tarpusavyje ir taip rasti naujus verslo partnerius. Sukurtas  informacinis tinklapis https://spiecius.verslilietuva.lt/office/birstone/ apie centro teikiamas paslaugas. 

Siekiant šio tikslo yra įgyvendinamas šis uždavinys:

02 Uždavinys. Teikti paramą smulkiam ir vidutiniam verslui.
Šiam uždaviniui įgyvendinti bus taikomos šios priemonės: 
07.01.02.01  Birštono SVV fondo nuostatų įgyvendinimas.
Priemonės įgyvendinimo metu 2022 m. bus remiamos įvairios verslo formos, atsižvelgiant į savivaldybės prioritetines plėtros kryptis. 

	Priemonės rodikliai
	Mato vnt.
	2022-ujų
	2023-ujų
	2024-ujų

	Finansuota priemonių 
	vnt.
	4
	4
	4



Asignavimų valdytojas: Birštono savivaldybės administracija, vykdytojas: Strateginio planavimo ir investicijų skyrius.

07.01.02.03 Turizmo politikos formavimas. 
Vykdant šią priemonę yra įsigyjamos savivaldybę reprezentuojančios prekės ar paslaugos. 

	Priemonės rodikliai
	Mato vnt.
	2022-ujų
	2023-ujų
	2024-ujų

	Finansuota reprezentacinių priemonių 
	Kompl.
	2
	3
	4



Asignavimų valdytojas: Birštono savivaldybės administracija, vykdytojai: Tarybos sekretoriatas, Bendrasis skyrius.


	Kodas
	Programos tikslo pavadinimas

	02
	Tobulinti turizmo informacijos sistemos galimybes.

	Tikslo įgyvendinimo aprašymas:
Koordinuoti biudžetinės įstaigos Birštono turizmo informacijos centro veiklą, valdyti skiriamus asignavimus, vykdyti Lietuvos Respublikos teisės aktuose numatytą asignavimų teisingą apskaitą, teikti kurorto lankytojams turizmo informacijos: gydymo, apgyvendinimo, turizmo, poilsio, laisvalaikio praleidimo klausimais ir kitas komercines turizmo paslaugas pagal Birštono savivaldybės tarybos patvirtintus įkainius. 
Pagrindinė TIC veikla - kaupti, sisteminti ir platinti informacinę medžiagą apie Birštono savivaldybės turistinius išteklius. 

Siekiant šio tikslo yra įgyvendinamas šis uždavinys:
01 Uždavinys. Vykdyti turizmo informacijos centro veiklą. 

Šiam uždaviniui įgyvendinti bus taikomos šios priemonės:
07.02.01.02 TIC veiklos vykdymas. 
Vykdant priemonę yra užtikrinamas Birštono turizmo centro funkcionavimas, atliekama statistinių duomenų rinkimo ir analizės, veiklos planavimo funkcijos.

	Priemonės rodikliai
	Mato vnt.
	2022-ujų
	2023-ujų
	2024-ujų

	Turistų skaičius Birštone
	žm.
	140 000
	160 000
	170 000

	Nakvynių skaičius
	sk.
	317 000
	420 000
	448 000

	Apsilankymai TIC
	žm.
	8500
	9000
	9500



Asignavimų valdytojas: Birštono turizmo informacijos centras, vykdytojas: Birštono turizmo informacijos centro direktorius.

	Kodas
	Programos tikslo pavadinimas

	03
	Užtikrinti efektyvią Birštono kurorto turizmo rinkodarą.

	Tikslo įgyvendinimo aprašymas:
Įgyvendinant numatytą programos tikslą, siekiama stiprinti turizmo informacinę sistemą, formuojant patrauklų kurorto įvaizdį, vykdant kompleksines rinkodaros priemones. Kurorto įvaizdžio formavimo priemones ir nemokamos informacijos sklaidos priemones kasmet rengia ir įgyvendina Birštono turizmo informacijos centras. 2022 m. planuojama dalyvauti parodose ir misijose, rengti susitikimus su žurnalistais, verslininkais, kurti ir leisti leidinius bei kitus turizmo produktus, skiriant didesnį dėmesį e-rinkodaros priemonėms. 

Siekiant šio tikslo yra įgyvendinami šis uždavinys:

01 Uždavinys. Dalyvauti parodose.

Birštono turizmo informacijos centras vykdo nuoseklią, suplanuotą komunikacinę veiklą viešinant Birštono kurortą, užtikrina nuolatinį informacinį srautą žiniasklaidoje ir kt. kanaluose. Dėl šios veiklos Birštonas yra labai gerai žinomas Lietuvoje, sukurtas kokybiško kurorto įvaizdis šeimoms. Reguliariai platinami profesionalūs pranešimai spaudai, veikia Birštono žurnalistų klubas, publikuojami straipsniai apie Birštoną leidiniuose lietuvių ir užsienio kalbomis, duodami interviu televizijoje, radijuje, kuriamas vieningas įvaizdis visuose socialiniuose tinkluose, numatyta kurortą pristatyti Lietuvos ir užsienio parodose Izraelyje ir Latvijoje, verslo renginiuose, reprezentuojamas Lietuvos ir užsienio žiniasklaidos atstovams iš Latvijos, Vokietijos ir Izraelio. Kurorto turistiniai ištekliai pristatomi Lietuvos ir prioritetinių šalių nuomonės formuotojams, kelionių blogeriams. Siekiant būti šiuolaikišku ir inovatyviu kurortu, taikomos naujausios komunikacijos technologijos - socialinio tinklo „Facebook“ paskyra “Birštono kurortas” turi daugiau nei 32 tūkst. sekėjų, besidominčių kurortu. 
Birštono turizmo centro pateikiama informacija beveik 15 tūkst. sekėjų https://www.facebook.com/visitbirstonas/ (lietuvių kalba). 
Birštono / Nemuno kilpų apžvalgos bokštas virš 7 tūkst. sekėjų https://www.facebook.com/birstono.bokstas.
„Курорт Бирштонас“ virš 2,6 tūkst. sekėjų https://www.facebook.com/kurortbirstonas/ (rusų kalba), 
„Birštonas Lithuania“ virš 1,6 tūkst. sekėjų https://www.facebook.com/birstonasresort/ (anglų kalba) 
ir „Kūrorts Birštonas“ virš 2,2 tūkst. sekėjų https://www.facebook.com/KurortsBirstonas/ (latvių kalba). 
Socialiniame tinkle Instagram administruojami puslapiai: Birštono kurortas virš 2,2 tūkst. sekėjų (lietuvių kalba) ir VisitBirstonas virš 1,3 tūkst. sekėjų (anglų kalba).
[bookmark: _Hlk61611717]
Šiam uždaviniui įgyvendinti taikomos šios priemonės: 

07.03.01.18 dalyvavimas Lietuvos parodose.

Numatytos 5 parodos – Adventur, Balttour, IMTM, Sveikatos dienos, Rinkis prekę lietuvišką, Moters pasaulis, Trenkturo organizuojamų renginių metu ir pan. 

	Priemonės rodikliai
	Mato vnt.
	2022-ujų
	2023-ujų
	2024-ujų

	Lietuvos parodų skaičius 
	sk.
	5
	6
	6



Asignavimų valdytojas: Birštono turizmo informacijos centras, vykdytojas: Birštono turizmo informacijos centro direktorius.

07.03.01.19 dalyvavimas užsienio parodose. 

Numatytos 2 tarptautinės parodos Latvijoje ir Izraelyje. 
	Priemonės rodikliai
	Mato vnt.
	2022-ujų
	2023-ujų
	2024-ujų

	Užsienio parodų skaičius 
	sk.
	2
	3
	3



Asignavimų valdytojas: Birštono turizmo informacijos centras, vykdytojas: Birštono turizmo informacijos centro direktorius.

07.03.01.20 dalyvavimas verslo misijose.

Numatytos 5 verslo misijos tiek Lietuvoje, tiek užsienyje. 
	Priemonės rodikliai
	Mato vnt.
	2022-ujų
	2023-ujų
	2024-ujų

	Info turų skaičius 
	sk.
	5
	5
	6



Asignavimų valdytojas: Birštono turizmo informacijos centras, vykdytojas: Birštono turizmo informacijos centro direktorius.

Minėtų priemonių įgyvendinimo rezultatai priklausys nuo teisinio pandemijos reguliavimo šalyje ir užsienio valstybėse. 
Bendras programos įgyvendinimui reikalingų lėšų poreikis 315 tūkst. Eur.

	
Įgyvendinus šią programą bus užtikrinta turizmo išteklių sklaida Birštone, formuojamas teigiamas kurorto įvaizdis Lietuvoje bei užsienyje. Įgyvendinant numatytas rinkodaros priemones kurortą turėtų aplankyti didesnis Lietuvos bei užsienio turistų skaičius, turėtų augti turizmo paslaugų pasiūla, jų įvairovė. Palankios sąlygos smulkiam ir vidutiniam verslui turėtų paskatinti verslo subjektų skaičiaus augimą, padidinti teikiamų paslaugų spektrą, gerinti teikiamas paslaugas. 

Galimi programos vykdymo ir finansavimo variantai:
Savivaldybės biudžetas, Birštono kurortinės rinkliavos lėšos.


	Susiję įstatymai ar kiti svarbūs teisės aktai:
Lietuvos Respublikos vietos savivaldos įstatymas, Lietuvos Respublikos biudžetinės sandaros įstatymas, Lietuvos Respublikos turizmo įstatymas, Lietuvos Respublikos smulkaus ir vidutinio verslo įstatymas, Valstybės pažangos strategija „Lietuva 2030“ ir kt. 


	Veiksmai, numatyti Birštono savivaldybės strateginiame plėtros plane iki 2030 m.: 

II PRIORITETAS. DARNAUS KURORTO IR SVEIKATINIMO TURIZMO PASLAUGŲ VYSTYMAS IR KONKURENCINGUMO AUGIMAS
2.2. Tikslas. Stiprinti kurorto įvaizdį bei puoselėti tradicijas, stiprinti vietos identitetą
2.2.1. Uždavinys. Vystyti vietos unikalumą ir kultūrą, plėtojant partnerystės projektus
2.2.1.3. Priemonė. Kurorto kultūros ir įvaizdžio sklaidos koordinavimo sistemos plėtra ir renginių apjungimo į tikslinius renginių ciklus skatinimas

2.2.3. Uždavinys. Saugoti Birštono savivaldybės išskirtinės visuotinės vertės elementus, dalyvaujant vietos bendruomenei, saugant materialų ir nematerialų paveldą
2.2.3.2. Priemonė. Etninės kultūros ir istorinio paveldo bei tradicijų išsaugojimas ir kultūrinės edukacijos paslaugų plėtra

2.2.4. Uždavinys. Vystyti išskirtinį Birštono kurorto įvaizdį
2.2.4.1. Priemonė. Birštono kurorto pristatymas tarptautiniuose, regioniniuose ir nacionaliniuose turizmo renginiuose ir parodose
2.2.4.2. Priemonė. Efektyvių rinkodaros priemonių, kuriomis siekiama išryškinti Birštono kurorto išskirtinumą, kūrimas ir įgyvendinimas
2.2.4.3. Priemonė. Efektyvios turizmo informacijos centro veiklos organizavimas
2.2.4.4. Priemonė. Birštono turizmo informacijos centro paslaugų plėtra

2.3. Tikslas. Kurti investicijoms patrauklią aplinką
2.3.1. Uždavinys. Vystyti vietiniam verslui palankią investicinę aplinką
2.3.1.1. Priemonė. Efektyvios vietinio smulkaus ir vidutinio verslo rėmimo sistemos plėtra ir realizavimas



Pridedama: 7 PRIEDAS. Birštono savivaldybės 2022-2024 metų strateginio veiklos plano tikslų, uždavinių, priemonių, priemonių išlaidų suvestinė.
_________________



